Támad az univerzum? Vágj vissza pozitív energiával! | Cosmopolitan.hu
2010.09.16.@ 11.09
Támad az univerzum? Vágj vissza pozitív energiával!
Reggel nincs meleg víz, a szemed alatt óriási karikák, a buszon szétreped a ruhád, elkésel a munkahelyedről, megtámad egy kutya, a pasid meg nem ér oda a vacsorára. Olyan, mintha összeesküdött volna ellened a világ. Ismerős a helyzet?
Mostanában úgy kapom a csapásokat, mint Lindsay Lohan az idézéseket. Az életem egy igazi pechszéria, én pedig legszívesebben a mellemet verve rohangálnék, és azt kiabálnám: „Miért pont velem történik mindez?!”. Ám nem tehetem, mert épp az irodában ülök az asztalomnál – már csak az hiányzik, hogy kirúgjanak.
Egyik délután, amikor a barátnőmmel, Zsófival ültünk egy padon, és szokásom szerint csak úgy ömlött belőlem a panaszáradat, ő így szólt: „Bogi, te iszonyú negatív vagy! Azért annyira nem szörnyű az életed. Miért van szükséged arra, hogy állandóan rosszul érezd magad?”. Zsófi kicsit felhúzott ezzel a kioktatással, de amit mondott, csak nem akart kimenni a fejemből. „Tényleg ilyen lány lennék?” Eldöntöttem, hogy komoly vizsgálat alá vetem magam, és megpróbálok csupán a szép dolgokra figyelni. Igaz, sohasem voltam az a kedves Hófehérke-típus, aki együtt dalolászik a madárkákkal, de azért Morgó sem szeretnék lenni!
Megfigyelés indul
Hétfő reggel 7
Még ki sem keltem az ágyból, máris kaptam két vadiúj táskát – kár, hogy a szemem alá. Talán írnom kellene róluk egy Disney-rajzfilmbe illő dalt, hogy boldogabb legyek? Inkább megpróbálom eltüntetni őket: jeges szempakolás, ubikarikák, korrektor. Háhá, nem fog ki rajtam ez a kis szépséghiba. Nyomás a zuhany alá! Uhhh! Nincs meleg víz! Na, az biztos, hogy felfrissültem. Sőt még a bőrömet is feszesebbnek éreztem a tusolás után. Oké, irány a munkahely!
Reggel 9
Óriási! Mármint a repedés a felsőm ujján. Ültem a buszon, és egyszer csak elmasírozott mellettem egy hátizsákos turista, akinek a himbálózó konzervnyitója beleakadt a gyönyörű fehér selyemruhámba. Na, ennek lássa meg valaki a jó oldalát! A srác persze azonnal szabadkozni kezdett, és felajánlott nekem ötezer forintot, hogy vegyek rajta egy másik felsőt. A pénzzel aztán gyorsan elszaladtam a legközelebbi plázába. Árleszállításon megláttam azt a gyönyörű virágos blúzt, amit még hónapokkal ezelőtt néztem ki magamnak, de akkor nem tudtam megvenni: most viszont szinte ingyen kínálták, szóval nyomban megkaparintottam! Sőt még annyi pénzem maradt a hátizsákostól kapott összegből, hogy vettem magamnak egy külföldi divatlapot is. Oké, ki vagyok engesztelve!
Tégy a munkaundor ellen!